25 красавіка 1995 года, напярэдадні дзявятай гадавіны катастрофы на ЧАЭС, адбылося ўрачыстае афіцыйнае адкрыццё экспазіцыі “Помнікаў этнаграфіі і народнага мастацтва чарнобыльскай зоны” ў аддзеле старажытнабеларускай культуры. У залах было прадстаўлена каля тысячы ўратаваных прадметаў, у асноўным, з Брагінскага раёна Гомельшчыны і часткова з экспедыцый па Магілёўшчыне.